Úradný vestník L 305 , 22/11/2003 S. 0017 - 0021



Rozhodnutie Komisie zo 17. novembra 2003, ktorým sa zostavuje zoznam tretích krajín, z ktorých členské štáty majú povoliť dovozy určitých výrobkov pre ľudskú spotrebu, na ktoré sa vzťahuje smernica Rady 92/118/EHS [oznámené pod číslom dokumentu C(2003) 4181] (Text s významom pre EHP) (2003/812/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 92/118/EHS zo 17. decembra 1992 o stanovení požiadaviek na zdravie zvierat a ľudí, ktorými sa riadi obchod v spoločenstve a dovozy výrobkov do spoločenstva, ktoré nepodliehajú požiadavkám stanoveným v osobitných predpisoch spoločenstva, uvedených v prílohe A(1) k smernici 89/662/EHS a, vzhľadom na patogény, k smernici 90/425/EHS [1], naposledy zmenenej a doplnenej rozhodnutím Komisie 2003/721/ES [2], a najmä na jej článok 10 ods. 2 písm. a), keďže: (1) smernica 92/118/EHS stanovuje predpisy spoločenstva týkajúce sa požiadaviek na zdravie zvierat, ktorými sa riadi obchod v spoločenstve a dovozy produktov živočíšneho pôvodu do spoločenstva; (2) rozhodnutie Komisie 94/278/ES z 18. marca 1994 o vypracovaní zoznamu tretích krajín, z ktorých členské štáty povoľujú dovozy určitých produktov, na ktoré sa vzťahuje smernica Rady 92/118/EHS [3], naposledy zmenená a doplnená rozhodnutím 2003/235/ES [4], ktoré stanovuje zoznam tretích krajín, z ktorých členské štáty majú povoliť dovozy určitých produktov, na ktoré sa vzťahuje smernica 92/118/ES, vrátane produktov, ktoré nie sú určené na ľudskú spotrebu; (3) nariadenie (ES) č. 1774/2002 Európskeho parlamentu a Rady z 3. októbra 2002, ktorým sa stanovujú zdravotné predpisy týkajúce sa vedľajších živočíšnych produktov, ktoré nie sú určené na ľudskú spotrebu [5], naposledy zmenené a doplnené nariadením Komisie (ES) č. 808/2003 [6], stanovuje predpisy spoločenstva pre živočíšne produkty neurčené pre spotrebu ľuďmi. Dátum nadobudnutia platnosti vzorových osvedčení o zdravotnej neškodnosti ustanovených v nariadení (ES) č. 1774/2002 je 1. január 2004; (4) smernica 2002/33/ES Európskeho parlamentu a Rady z 21. októbra 2002, ktorou sa menia a dopĺňajú smernice Rady 90/425/EHS a 92/118/ES, týkajúce sa hygienických požiadaviek na vedľajšie živočíšne produkty [7], výrazne mení a dopĺňa smernicu 92/118/EHS na účely obmedzenia jej rozsahu pôsobnosti na produkty určené na ľudskú spotrebu; (5) je nevyhnutné vziať do úvahy, že plánované pripojenie pristupujúcich štátov je 1. mája 2004; (6) v záujme jednoznačnosti a súladu právnych predpisov spoločenstva, rozhodnutie 94/278/ES by sa malo zrušiť a nahradiť ustanoveniami tohto rozhodnutia; (7) opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat, PRIJALA TOTO ROZHODNUTIE: Článok 1 Členské štáty povoľujú dovozy určitých živočíšnych produktov určených na ľudskú spotrebu, na ktoré sa vzťahuje smernica 92/118/EHS, z tretích krajín alebo z ich častí alebo území uvedených na zoznamoch v prílohe k tomuto rozhodnutiu. Článok 2 Rozhodnutie 94/278/ES sa zrušuje. Článok 3 Toto rozhodnutie sa uplatňuje od 1. januára 2004. Článok 4 Toto rozhodnutie je adresované členským štátom. V Bruseli 17. novembra 2003 Za Komisiu David Byrne člen Komisie [1] Ú. v. ES L 62, 15.3.1993, s. 49. [2] Ú. v. EÚ L 260, 11.10.2003, s. 21. [3] Ú. v. ES L 120, 11.5.1994, s. 44. [4] Ú. v. ES L 87, 4.4.2003, s. 10. [5] Ú. v. ES L 273, 10.10.2002, s. 1. [6] Ú. v. EÚ L 117, 13.5.2003, s. 1. [7] Ú. v. ES L 315, 19.11.2002, s. 14. -------------------------------------------------- PRÍLOHA NASLEDUJÚCE ZOZNAMY SÚ ZÁSADNÉ ZOZNAMY A KAŽDÝ DOVOZ MUSÍ SPĹŇAŤ PRÍSLUŠNÉ POŽIADAVKY TÝKAJÚCE SA ZDRAVIA ZVIERAT A ĽUDÍ Zoznamy tretích krajín alebo častí tretích krajín, z ktorých majú členské štáty povolené dovozy určitých produktov živočíšneho pôvodu určených na ľudskú spotrebu ČASŤ I ZOZNAM TRETÍCH KRAJÍN ALEBO ČASTÍ TRETÍCH KRAJÍN, Z KTORÝCH ČLENSKÉ ŠTÁTY POVOĽUJÚ DOVOZY KRÁLIČIEHO A ZAJAČIEHO MÄSA (LEPORIDAE) A ICH MÄSOVÝCH VÝROBKOV Tretie krajiny alebo časti tretích krajín uvedené v stĺpci "Domáce králiky a zajacovité z farmových chovov" v tabuľke uvedenej v časti II prílohy k rozhodnutiu Komisie 97/222/ES [1] a v stĺpci "Zajacovité (Leporidae) (králiky a zajace)" v tabuľke uvedenej v prílohe II k rozhodnutiu Komisie 2000/585/ES [2]. ČASŤ II ZOZNAM TRETÍCH KRAJÍN ALEBO ČASTÍ TRETÍCH KRAJÍN, Z KTORÝCH ČLENSKÉ ŠTÁTY POVOĽUJÚ DOVOZY MÄSOVÝCH VÝROBKOV Z KOŽUŠINOVEJ ZVERI Z FARMOVÝCH CHOVOV Tretie krajiny alebo časti tretích krajín uvedené v príslušnom stĺpci "2. Párnokopytná zver z farmových chovov (okrem svíň)" alebo "Voľne žijúca párnokopytná zver (okrem svíň)" v tabuľke uvedenej v časti II prílohy k rozhodnutiu Komisie 97/222/ES. ČASŤ III ZOZNAM TRETÍCH KRAJÍN ALEBO ČASTÍ TRETÍCH KRAJÍN, Z KTORÝCH ČLENSKÉ ŠTÁTY POVOĽUJÚ DOVOZY MÄSOVÝCH VÝROBKOV Z PERNATEJ ZVERI Z FARMOVÝCH CHOVOV Tretie krajiny alebo časti tretích krajín uvedené v príslušnom stĺpci "2 Pernatá zver z farmových chovov" alebo "Voľne žijúca pernatá zver" v tabuľke uvedenej v časti II prílohy k rozhodnutiu Komisie 97/222/ES. ČASŤ IV ZOZNAM TRETÍCH KRAJÍN ALEBO ČASTÍ TRETÍCH KRAJÍN, Z KTORÝCH ČLENSKÉ ŠTÁTY POVOĽUJÚ DOVOZY VAJEC URČENÝCH NA ĽUDSKÚ SPOTREBU Tretie krajiny alebo časti tretích krajín uvedené v prílohe k rozhodnutiu Komisie 94/85/ES [3]. ČASŤ V ZOZNAM TRETÍCH KRAJÍN ALEBO ČASTÍ TRETÍCH KRAJÍN, Z KTORÝCH ČLENSKÉ ŠTÁTY POVOĽUJÚ DOVOZY VAJEČNÝCH VÝROBKOV URČENÝCH NA ĽUDSKÚ SPOTREBU Tretie krajiny alebo časti tretích krajín uvedené v prílohe k rozhodnutiu 94/85/ES a tieto krajiny: ISO Kód | Krajina | AL | Albánsko | EE | Estónsko | GL | Grónsko | HK | Hong Kong | IN | India | MK | Bývalá juhoslovanská republika Macedónsko | MX | Mexiko | NC | Nová Kaledónia | RU | Rusko | CS | Srbsko a Čierna hora | SG | Singapúr | ISO Kód | Krajina | BA | Bosna a Hercegovina | MD | Moldavsko | MK | Bývalá juhoslovanská republika Macedónsko | SK | Slovensko | SY | Sýria | UA | Ukrajina | ISO Kód | Krajina | BA | Bosna a Hercegovina | EG | Egypt | MK | Bývalá juhoslovanská republika Macedónsko | ISO Kód | Krajina | KR | Kórejská republika | MY | Malajzia | PK | Pakistan | TW | Taiwan | ČASŤ IX ZOZNAM TRETÍCH KRAJÍN ALEBO ČASTÍ TRETÍCH KRAJÍN, Z KTORÝCH ČLENSKÉ ŠTÁTY POVOĽUJÚ DOVOZY MEDU A VČELEJ MATERSKEJ KAŠIČKY URČENEJ NA ĽUDSKÚ SPOTREBU Tretie krajiny alebo časti tretích krajín uvedené v prílohe k rozhodnutiu Komisie 2000/159/ES [11] s "X" v stĺpci "Med". [1] Ú. v. ES L 89, 4.4.1997, s. 39. [2] Ú. v. ES L 251, 6.10.2000, s. 1. [3] Ú. v. ES L 44, 17.2.1994, s. 31. [11] Ú. v. ES L 51, 24.2.2000, s. 30. --------------------------------------------------